ເພື່ອການໃຫ້ຂໍ້ມູນການອອກຈໍາໜ່າຍຮຸ້ນໃນຄັ້ງນີ້ສາມາດເຂົ້າເຖິງມວນຊົນໄດ້ທົ່ວເຖິງພ້ອມການຮັບຮູ້
ແລະ ເຂົ້າໃຈ ເຖິງການອອກຈໍາໜ່າຍຮຸ້ນຂອງ ທຄຕລ, ດັ່ງນັ້ນ ທຄຕລ ຮ່ວມກັບ ບໍລິສັດ ຫຼັກຊັບ ລາວ
-ຈີນ ຈຳກັດ ໄດ້ຈັດງານໂຄສະນາເຜີຍແຜ່ຂໍ້ມູນ (Road show) ເປັນຈໍານວນ 5 ຄັ້ງ 4 ແຫ່ງດ້ວຍກັນ
ໄດ້ແກ່: ນະຄອນຫຼວງວຽງຈັນ, ສະຫວັນນະເຂດ ແລະ ປາກເຊ ພ້ອມທັງຈັດທີ່ຕ່າງປະເທດ ໄດ້ແກ່: ສປ
ຈີນ ແຂວງ ຊຽງໄຮ້, ເຊິ່ງການເຮັດໂຄສະນາເຜີຍແຜ່ຂໍ້ມູນ (Road show) ໃນຄັ້ງນີ້ສີ້ນສຸດລົງ
ພາຍໃນວັນທີ 3 ສິງຫາ 2017 ການເຮັດໂຄສະນາເຜີຍແຜ່ຂໍ້ມູນ (Road show) ໃນຄັ້ງນີ້ປະສົບຜົນສຳເລັດພ້ອມທັງໄດ້ຮັບການຕອບຮັບເປັນຢ່າງດີ.
..
(ການເຮັດໂຄສະນາເຜີຍແຜ່ຂໍ້ມູນຢູ່ນະຄອນຫຼວງວຽງຈັນປະເທດລາວ)
..
(ການເຮັດໂຄສະນາເຜີຍແຜ່ຂໍ້ມູນຢູ່ຊຽງໄຮປະເທດຈີນ)
..
(ການເຮັດໂຄສະນາເຜີຍແຜ່ຂໍ້ມູນຢູ່ສະຫວັນນະເຂດແລະປາກເຊປະເທດລາວ)
..
..
ທ່ານ ຫລິວກວ່າງຊີ, ຫົວໜ້າຫ້ອງການ, ຢ້ຽມຢາມ ບໍລິສັດ ຫຼັກຊັບ ລາວ-ຈີນ ຈຳກັດ
ວັນທີ 23 ມັງກອນ 2014, ທ່ານ ຫລິວ ກວ່າງຊີ ຮອງຫົວໜ້າຄະນະຜູ້ນຳເຂດທົດລອງການເງິນຂອງລັດຖະບານແຂວງຢຸນນານ; ຫົວໜ້າຫ້ອງການການເງິນລັດຖະບານແຂວງຢຸນນານ
ພ້ອມດ້ວຍບຸກຄະລາກອນທີ່ກ່ຽວ ຂ້ອງຂອງພະແນກການເງິນແຂວງຢູນນານ ແລະ ພາກສ່ວນຄຸ້ມຄອງເງິນຕາຕ່າງປະເທດ ໄດ້ມາຢ້ຽມຢາມ ບໍລິສັດ ຫຼັກຊັບ ລາວ-ຈີນ ຈຳກັດ ເພື່ອຖອດຖອນ
ບົດຮຽນ ແລະ ແລກປ່ຽນປະສົບການວຽກງານຕ່າງໆ.
ທ່ານ ຫລິວກວ່າງຊີ ຮອງຫົວໜ້າຄະນະຜູ້ນຳເຂດທົດລອງການເງິນຂອງລັດຖະບານແຂວງຢຸນນານ; ຫົວໜ້າຫ້ອງການການເງິນລັດຖະບານແຂວງຢຸນນານ ໄດ້ຕີລາຄາສູງໃນການອອກມາສ້າງ
ຕັ້ງ ບໍລິສັດຫຼັກຊັບຢູ່ຕ່າງປະເທດຂອງບໍລິສັດ ຫຼັກຊັບປາຊີຟິກຮຸ້ນສ່ວນ ຈຳກັດ. ພ້ອມດຽວນັ້ນ, ທ່ານກໍ່ຍັງໄດ້ເຫັນດີໃຫ້ ບໍລິສັດ ຫຼັກຊັບປາຊີຟິກຮຸ້ນສ່ວນ ຈຳກັດ ສະໜັບສະໜູນຈັດຕັ້ງໃຫ້ກໍ່ຕັ້ງ
ກອງທຶນການລົງທຶນຕ່າງປະເທດ, ສ້າງຕັ້ງສຳນັກງານຕາງໜ້າການນັກລົງທຶນອາຊຽນ ແລະ ເຫັນດີໃຫ້ ບໍລິສັດ ຫຼັກຊັບ ລາວ-ຈີນ ຈຳກັດ ດຶງດູດເອົານັກລົງທຶນໃນ ສປ ຈີນ ເຂົ້າມາລົງທຶນທີ່ຈຸດທົດ
ລອງລົງທຶນທາງການເງິນຢູ່ຕ່າງປະເທດ, ໃນນາມຫ້ອງການການເງິນລັດຖະບານແຂວງຢຸນນານແມ່ນ “ເຫັນດີ ແລະ ສະໜັບສະໜູນຢ່າງເຕັມທີ່”
ພິທີເປີດຢ່າງເປັນທາງການຂອງ ບໍລິສັດຫຼັກຊັບ ລາວ-ຈີນ ຈຳກັດ
ພິທີເປີດບໍລິການຢ່າງເປັນທາງການຂອງບໍລິສັດ ຫຼັກຊັບ-ລາວຈີນ ຈຳກັດ, ຕອນເຊົ້າຂອງວັນທີ 16 ພະຈິກ 2013, ພິທີຕັດແຖບຜ້າຂອງບໍລິສັດຫຼັກຊັບ ລາວ-ຈີນ ຈຳກັດ ຈັດຂຶ້ນໃນເວລາ
10:30ທີ່ຊັ້ນ 6 ຂອງອາຄານຕະຫຼາດຫຼັກຊັບລາວ (ຕລຊລ), ໃຫ້ກຽດເຂົ້າຮ່ວມມີ: ທ່ານ ພາກ ໂຮຈົງ, ຮອງປະທານ ແລະ ຫົວໜ້າຝ່າຍດຳເນີນງານຕະຫຼາດຫຼັກຊັບ, ທ່ານນາງ ວັດທະນາ
ດາລາລອຍ ຫົວໜ້າສຳນັກງານ ຄະນະຄຸ້ມຄອງຕະຫຼາດຫຼັກຊັບລາວ, ທ່ານບົວເງິນ ພົງສະຫວັດ ຜູ້ອຳນວຍການທະນາຄານສົ່ງເສີມກະສິກຳ, ທ່ານ ທູຈ້ຽນ ເລຂາຄະນະພັກ ບໍລິສັດ ປາຊີຟິກ ແລະ
ຮອງປະທານສະພາບໍລິຫານ ບໍລິສັດ ຫຼັກຊັບລາວ-ຈີນ ຈຳກັດ, ທ່ານ ເຈົ໊າ ເວີນຢູ ທີ່ປຶກສາເສດຖະກິດ-ການຄ້າ ສະຖານທູດ ສປ ຈີນປະຈຳ ສປປ ລາວ, ທ່ານ ວີເພັດ ສີຫາຈັກ ຜູ້ອຳນວຍການ
ບໍລິສັດອຸດສາຫະກຳຂໍ້ມູນຂ່າວສານປະເທດລາວ ຈຳກັດ, ທ່ານ ພອນເພັດ (ລີ ຫຼິນ) ຜູ້ອຳນວຍການບໍລິສັດຫຼັກຊັບ ລາວ-ຈີນ ຈຳກັດ ແລະ ພ້ອມດ້ວຍແຂກທີ່ມີກຽດຈາກພາກສ່ວນຕ່າງໆ. ແລະ
ຕອນແລງຂອງວັນດຽວກັນ ເວລາ 17:30, ພິທີເປີດບໍລິການຢ່າງເປັນທາງການຂອງບໍລິສັດ ຫຼັກຊັບ ລາວ-ຈີນ ຈຳກັດ ກໍ່ໄດ້ຈັດຂຶ້ນທີ່ ໂຮງແຮມດອນຈັນພາເລດ, ນະຄອນຫຼວງວຽງຈັນ,
ສ.ປ.ປ.ລາວ.ໂດຍການໃຫ້ກຽດເປັນປະທານຂອງ ພະນະທ່ານ ສົມສະຫວາດ ເລັ່ງສະຫວັດ ຮອງນາຍົກລັດຖະມົນຕີ ຜູ້ປະຈໍາການ ລັດຖະບານປະທານຄະນະກໍາມະການຄຸ້ມຄອງຫຼັກຊັບ ແລະ
ຕະຫຼາດຫຼັກຊັບ (ຄລຕ), ພ້ອມນີ້ກໍ່ຍັງມີແຂກກິດຕິມະສັກຈາກ ການທະນາຄານແຫ່ງ ສ ປ ປ ລາວ, ຕະຫຼາດຫຼັກຊັບລາວ, ສະພາການຄ້າ ແລະ ອຸດສາຫະກຳແຫ່ງຊາດລາວ,ສະຖານທູດ ສປ ຈີນ
ປະຈຳລາວ, ຄະນະກຳມະທິການຮ່ວມມື ລາວ-ຈີນ, ຜູ້ຮ່ວມທຶນຈາກບໍລິສັດ ຫຼັກຊັບປາຊີຟິກ ຈຳກັດຈາກສປ ຈີນ, ຜູ້ຮ່ວມທຶນຈາກທະນາຄານສົ່ງເສີມກະສິກຳ, ຜູ້ຮ່ວມທຶນຈາກບໍລິສັດ
ລາວອຸດສາຫະກໍາຂໍ້ມູນຂ່າວສານ ຈຳກັດ, ບັນດາບໍລິສັດຫຼັກຊັບ ແລະ ພາກສ່ວນທີ່ກ່ຽວຂ້ອງ.
..
ບລຈ ຂໍຖືເປັນກຽດແຈ້ງມາຍັງບັນດາທ່ານທັງຫຼາຍຊາບວ່າ: ຫ້ອງການ ບລຈ ຈະໄດ້ປິດໃຫ້ບໍລິການໃນວັນທີ 8ຕຸລາ 2018 ສຳລັບວັນສ້າງຕັ້ງທະນາຄານແຫ່ງ ສປປ ລາວ ແລະ ຈະເປີດບໍລິການເປັນປົກກະຕິໃນວັນທີ່
9 ຕຸລາ 2018 ເປັນຕົ້ນໄປ.
ບໍລິສັດຫຼັກຊັບ ລາວ-ຈີນ ຈຳກັດ
03/10/2018
..ໃນວັນທີ່ 04 ກັນຍາ 2018 ບໍລິສັດຫຼັກຊັບ ລາວ-ຈີນ(ບລຈ) ຮ່ວມກັບລັດວິສະຫະກິດ ໂຮງງານຜະລິດຢາເລກ 3 ໄດ້ຮ່ວມກັນຈັດງານສຳມະນາແລກປ່ຽນຄວາມຮູ້ດ້ານການຊື້-ຂາຍຫຼັກຊັບ ໃຫ້ແກ່ຄະນະຜູ້ບໍລິຫານ ໂຮງງານຜະລິດຢາເລກ 3 ທີ່ຫ້ອງປະຊຸມຂອງ ລັດວິສະຫະກິດ ໂຮງງານຜະລິດຢາເລກ 3.
ເຊິ່ງລັດວິສະຫະກິດ ໂຮງງານຜະລິດຢາເລກ 3 ໄດ້ໃຫ້ກຽດເຂົ້າຮ່ວມໂດຍ ດຣ ນ. ມະນີວອນ ສີສະແຫວງສຸກ ຮອງຜູ້ອຳນວຍການລັດວິສະຫະກິດ ໂຮງງານຜະລິດຢາເລກ 3 ແລະ ຄະນະພະແນກ, ເຊິ່ງ ບລຈ ເຂົ້າຮ່ວມໂດຍ ທ່ານ ລິນລີ ຜູ້ອຳນວຍການ, ທ່ານ ບຸນທະວີ ສີດາວົງສ໌ ຮອງຜູ້ອຳນວຍການ ແລະ ທ່ານ ພົງສະຫວັດ ລືນາມ ຮັກສາການຫົວໜ້າພະແນກທີ່ປຶກສາດ້ານການລົງທຶນ, ຈາກນັ້ນກໍ່ໄດ້ນຳສະເໜີວຽກງານກ່ຽວກັບຫຼັກຊັບໂດຍ ທ່ານ ພົງສະຫວັດ ລືນາມ, ໂດຍໃນງານມີການນຳສະເໜີ 2 ຫົວຂໍ້ໃຫຍ່ ຈາກ ບລຈ ຄື: ຜົນປະໂຫຍດ ແລະ ເງື່ອນໄຂຂອງການອອກຈຳໜ່າຍຮຸ້ນໃຫ້ແກ່ມວນຊົນ ແລະ ຜົນຕອບແທນຈາກການລົງທຶນໃນຫຼັກຊັບ.
ພາຍໃນງານ ຍັງໄດ້ມີການ ແລກປ່ຽນຄວາມຄິດເຫັນຫຼາຍບັນຫາກ່ຽວກັບທຸລະກິດຫຼັກຊັບ ພ້ອມທັງໂອກາດໃນການຮ່ວມມືໃນອະນາຄົດ.
..
..
..
..
..
..
..
ວັນທີ່ 23 ກໍລະກົດ 2018, ເຂື່ອນໄຟຟ້າເຊປຽນ-ເຊນໍ້ານ້ອຍ ທີ່ແຂວງອັດຕະປື ແຕກ ເປັນເຫດໃຫ້ມີຜູ້ສູນຫາຍ 100 ກວ່າຄົນ ແລະ 6,600 ກວ່າຄົນ ບໍ່ມີທີ່ຢູ່. ພາຍຫຼັງທີ່ເຂື່ອນແຕກ ລັດຖະບານລາວ ກໍ່ໄດ້ອອກແຈ້ງການຂໍຄວາມຊ່ວຍເຫຼືອມາຍັງ ອົງກອນຈັດຕັ້ງລັດ, ເອກະຊົນ ແລະ ພາກສ່ວນອື່ນໆ ທັງພາຍໃນ ແລະ ຕ່າງປະເທດ.
ວັນທີ່ 30 ກໍລະກົດ 2018, ບໍລິສັດຫຼັກຊັບ ລາວ-ຈີນ ຈຳກັດ, ບັນດາຂາຮຸ້ນທັງຫຼາຍ, ພ້ອມດ້ວຍພະນັກງານ ໄດ້ມອບເງິນຊ່ວຍເຫຼືອແກ່ຜູ້ປະສົບໄພນໍ້າຖ້ວນໃນຄັ້ງນີ້ ເປັນມູນຄ່າ 9,500,000 ກີບ (ເກົ້າລ້ານຫ້າແສນກີບ) ເພື່ອເປັນການປະກອບສ່ວນໃນການບັນເທົາທຸກແກ່ຜູ້ປະສົບໄພນໍ້າຖ້ວມ ທີ່ສະພາການຄ້າ ແລະ ອຸດສາຫະກຳ ແຫ່ງຊາດລາວ.
..
ທ່ານ ລິນລີ, ຜູ້ອຳນວຍການ ບໍລິສັດຫຼັກຊັບ ລາວ-ຈີນ ຈຳກັດ, ເປັນຜູ້ຕາງໜ້າມອບເງິນຊ່ວຍເຫຼືອ ແລະ ໄດ້ສະແດງຄວາມເປັນຫ່ວງເປັນໄຍຕໍ່ປະຊາຊົນທີ່ໄດ້ຮັບຜົນກະທົບໃນຄັ້ງນີ້ ແລະ ຂໍເປັນກຳລັງໃຈໃຫ້ປະຊາຊົນພົ້ນຈາກໄພອັນຕະລາຍ ແລະ ສາມາດຟື້ນກັບສູ່ສະພາບປົກກະຕິໂດຍໄວ.
ໂອກາດນີ້ ທ່ານ ດາວວອນ ພະຈັນທະວົງ, ຮອງປະທານສະພາການຄ້າ ແລະ ອຸດສາຫະກຳ ແຫ່ງຊາດລາວ, ໄດ້ສະແດງຄວາມຂອບໃຈມາຍັງບໍລິສັດຫຼັກຊັບ ລາວ-ຈີນ ຈຳກັດ, ບັນດາຂາຮຸ້ນທັງຫຼາຍ ແລະ ພະນັກງານທຸກຄົນ ທີ່ເປັນຫ່ວງ ແລະ ໃຫ້ຄວາມຊ່ວຍເຫຼືອມອບເງິນໃຫ້ກັບຜູ້ປະສົບໄພໃນຄັ້ງນີ້.
ໃນຕອນເຊົ້າວັນທີ 27 ມິຖຸນາ 2018 ນີ້, ສໍານັກງານຄະນະກໍາມະການຄຸ້ມຄອງຫຼັກຊັບ ຮ່ວມກັບ ບໍລິສັດຫຼັກຊັບປາຊີຟິກ ຫຸ້ນສ່ວນ ຈໍາກັດ ຈາກ ສປ.ຈີນ ໄດ້ຈັດການເຝິກອົບຮົມກົນໄກຈັດຕັ້ງປະຕິບັດການຊື້-ຂາຍຫຼັກຊັບ ຂຶ້ນທີ່ນະຄອນຫຼວງວຽງຈັນ ໂດຍການເຂົ້າຮ່ວມຂອງທ່ານ ສຽວສະຫວາດ ທີລະກຸນ ຮອງຫົວໜ້າສໍານັກງານ ຄະນະກໍາມະການຄຸ້ມຄອງຫຼັກຊັບ, ທ່ານນາງ Kang Jing ຜູ້ອໍານວຍການ ບໍລິສັດຫຼັກຊັບປາຊີຟິກ ຫຸ້ນສ່ວນ ຈໍາກັດ ສປ.ຈີນ ພ້ອມດ້ວຍຄະນະອໍານວຍການ, ຄະນະພະແນກ, ຄະນະກໍາມະການຄຸ້ມຄອງຫຼັກຊັບ ແລະພາກສ່ວນທີ່ກ່ຽວຂ້ອງເຂົ້າຮ່ວມ.
..
ຈຸດປະສົງຂອງການສໍາມະນາ ຄັ້ງນີ້ ເພື່ອເສີມສ້າງຂີດຄວາມສາມາດໃຫ້ແກ່ຜູ້ທີ່ມີສ່ວນຮ່ວມໃນຕະຫຼາດທຶນຂອງ ສປປ. ລາວ ໂດຍສະເພາະ ບໍລິສັດຫຼັກຊັບ ໂດຍຜ່ານການແລກປ່ຽນຖອດຖອນບົດຮຽນ ແລະປະສົບການຈາກ ສປ.ຈີນ ເປັນຕົ້ນແມ່ນບົດບາດໃນການຊອກຫາ ແລະ ດຶງດູດບລິສັດຕ່າງໆໃຫ້ເຂົ້າມາຈົດທະບຽນໃນຕະຫຼາດຫຼັກຊັບ ລວມທັງລົງເລິກເຖິງຜະລິດຕະພັນ ແລະ ການບໍລິການຂອງ ບໍລິສັດຫຼັກຊັບ ປາຊີຟິກ ຫຸ້ນສ່ວນ ຈໍາກັດ.
..
ໃນໂອກາດນີ້, ທ່ານ ສຽວສະຫວາດ ທີລະກຸນ ກ່າວວ່າ: ເພື່ອເປັນການຖອດຖອນບົດຮຽນ ແລະປະສົບການທາງດ້ານວຽກງານຫຼັກຊັບ ໂດຍສະເພາະແມ່ນບົດບາດ ແລະ ການມີສ່ວນຮ່ວມຂອງບໍລິສັດຫຼັກຊັບເຂົ້າໃນການພັດທະນາຕະຫຼາດທຶນໂດຍຈະລົງເລິກເຖິງການວາງຍຸດທະສາດ ແລະຊອກຫາຊ່ອງທາງຂອງບໍລິສັດຫຼັກຊັບໃນການດຶງດູດບໍລິສັດເຂົ້າມາຈົດທະບຽນໃນຕະຫຼາດຫຼັກຊັບ ແລະ ບົດຮຽນກ່ຽວກັບການວາງຍຸດທະສາດ ແລະ ແນວທາງໃນການສ້າງຄວາມເຂັ້ມແຂງໃຫ້ແກ່ບໍລິສັດຫຼັກຊັບເຊັ່ນ: ກົນໄກການຈັດຕັ້ງປະຕິບັດການຊື້-ຂາຍຫຼັກຊັບໂດຍບໍ່ວາງເງິນມັດຈໍາລ່ວງໜ້າ, ການກູ້ຢືມເພື່ອລົງທຶນໃນຫຼັກຊັບ ແລະ ການສ້າງສະພາບຄ່ອງໃຫ້ແກ່ຕະຫຼາດຫຼັກຊັບ ລວມທັງ ການຊອກຮູ້ຂໍ້ມູນລູກຄ້າ ແລະ ຂະຫຍາຍຖານຜູ້ລົງທຶນ ແລະ ການກວດສອບທາງດ້ານການເງິນ, ການວິເຄາະ, ການຕິດຕາມ ແລະຄວບຄຸມຄວາມສ່ຽງໃນການເຮັດ Due Diligence ການອອກຫຼັກຊັບຄັ້ງທໍາອິດ...